Rikunarita-ORG/Wikinium huggingface dataset:
# Peekɛɛ

Peekɛɛ
**Peekɛɛ** kɛna Siini ɛjaɖɛ taa tɛtʊ sɔsɔtʊ nɛ patasʊʊ -tʊ yaɣ-tʊ ɖɔɖɔ se Peyijini. Tɛtʊ tʊnɛ tɩwɛ Siini nɛ hayʊ kiŋ hɔɔlʊʊ taa piyele tɩ-walanzɩ landammm taa maɣna ɛzɩ ɛkɩtaarɩnaa 1 641 000 yaa kilomɛtanaa 16 410. Siini ɛjaɖɛ taa lɛ, Peekɛɛ kɛŋna tɛtʊ ndʊ tɩ-taa politiiki nɛ ɛsɩkuliye kɩla wɛʊ yɔ piyele tɛtʊ ndʊ payaɣ-tʊ se Hɔŋkɔŋ nɛ Caŋgayɩ yɔ, tɩ-taa kɛ tɔsʊʊ nɛ ɛsɩndaa wobu kɩla wɛʊ.

Peekɛɛ tɛtʊ taa kataɣ sɔsɔɣa nakayɩ wɛɛ nɛ peeɖe pahayɩsʊʊ efabiya nɛ pɛlaa, pʊyɔɔ kɛ pɩnaɣ 2008 taa keteŋa kpeekpe ha ɛsa nɛ Peyijini tɛtʊ. Mbʊ yebina nɛ Siini ɛjaɖɛ pazɩ ɖɩ-ñɔɔzɩ camɩyɛ Peekɛɛ tɛtʊ tʊnɛ pɩ-tɛ pɩnaɣ taa. Pɩyɔɔ ɖɔɖɔ kɛ keteŋa kpeekpe taa ŋgbɛyɛ nɖɩ ɖɩñɔɔzʊʊ tɔnʊʊ taa alafɩya nɛ hayɩsʊʊ yɔ, ɖɩɖaana lɩzʊʊ Peekɛɛ tɛtʊ se patasɩ aleɣya anaa labʊ pɩnaɣ 2022.

Siini ɛjaɖɛ kpeekpe taa lɛ, Caŋayɩ tɛtʊ wayɩ lɛ, Peekɛɛ tɛtʊ tɩŋgɩna ɛyaa ɖɔʊ taa nɛ pɩnaɣ 2013 taa paakala ɛyaa kɛ peeɖe lɛ, paakpɛnda miloyɔɔnaa 21 150 000.

Ɛzɩ ajɛya lɛɛna taa tɛtʊ sʊsɔtʊ lɛɛtʊ yɔ, Peekɛɛ tɛtʊ nɛ ajɛyaa naayɛ taa ñɩndʊ paɖʊ nɔɔ nɛ palakɩ tʊma kʊɖʊma. Tɛtʊ tʊnɛ tɩlakɩ tʊma nɛ Afrika keteŋa taa tɛtʊ, Amerika taa ñɩndʊ, Azii taa ñɩndʊ, Erɔpʊ keteŋa taa ñɩndʊ nɛ Oseyanii taa tɛtʊ natʊyʊ ɖɔɖɔ. Tɛtʊ ndʊ tɩtɩŋga tɩkɛnda nɩɩnɩwa (50). Paya:g Peekɛɛ maalika yɔɔ cɔnɩyʊ kɩfalʊ se Wang Anshun nɛ ɛtakayaɣ taa mayʊ kɔyɔ Guo Jinlong.
# Tiyamaɣ

Brillanten
Mbʊ payaɣ se tiyamaɣ yɔ, pɩkɛ ñɩɣlɩm tɛtʊ. Karɩbɔnɩ nɛ mamatina nɛ lɔnsdaleyiti (lonsdaléite) pɛwɛ tiyamaɣ taa. Mbʊ payaɣ se alotrɔpʊ yɔ pɩwɛ tiyamaɣ taa ɖɔɖɔ nɛ kɩlakɩ nɛ ɖɔmbɛ wɛɣ tiyamaɣ taa. Ñɩɣlɩm wondu tɩŋa taa lɛ, tiyamaɣ kɩlɩnɖoŋ.

Tiyamaɣ
## Tɔmpiye «diamant» ɖɩlɩyɛ

Pɩ-tɛɛ Latɛŋ kʊnʊŋ taa lɛ, payaɣ sz «diamas, -anti ». Nɔɔ kʊhɔmaɣ masɩ loniye cɔlɔ pɩlɩnaa nɛ pɩpɩsɩ tɔmpiye «aimant». Ɖooo lɔŋ lɛ, tɔmpiye aimant tɔbʊʊ se ñɩɣlɩm wonuu ŋgʊ kɩkɩlɩ ɖoŋ kpem yɔ. Pʊwayɩ lɛ, payaɣ wonuu ŋgʊ kɩwɛ ɖoŋ yɔ ɖɔɖɔ se «aimant». Mbʊ labɩna nɛ payaɣ ñɩɣtʊ hɔm pɩyɛ se «aimant». Krɛsɩ kɩbɩnʊʊ kʊnʊŋ yebina nɛ tɔmpe wena apaɣzɩɣna «dia» yɔ, apɩsɩ «diamant». Krɛɛkɩ kʊnʊŋ taa lɛ, payaɣ tiyamaɣ se «adamas». Tɔmpiye adamas lɩnɩ tɔmpiye «adamastos» cɔlɔ. Tɔmpiye adamastos tɔbʊʊ nɛ Krɛɛkɩ kʊnʊŋ taa se mbʊ pɩɩcɩɣyɩɣ yɔ, mbʊ pʊwɛ ɖoŋ kamaɣ fɛyɩ yɔ.

Rough diamond
Payaa tɔm piye adamastos kɔyɔ, ɛyʊ maɣzɩɣ kpaakpaa mbʊ pɩkɩlɩ ɖoŋ kpem yɔ pʊ-yɔɔ. Pʊwayɩ pakpaɣ ñɩɣtʊ ndʊ tɩkɩlɩ ɖoŋ kpem yɔ nɛ payaɣ-tʊ se diamant. Ñɩɣtʊ ndʊ pakpakɩɣ nɛ poluki hɔzɩŋ sɔsɔŋ nɛ agɔlɩma wondu ndɩ ndɩ. Agɔlɩma ana a-ɖeke koŋ asɩmna ɛzɩma palakɩ nɛ pɔñɔɔzʊʊ nɛ pʊcɔ poluki po-wondu yɔ. Ɛgɔlɩmɩyɛ nɖɩ payaɣ se Héraclès yɔ, tiyamaɣ polubina e-kokoɖe. Tiyamaɣ ɖɔɖɔ polubina ɛgɔlɩmɩyɛ nɖɩ payaɣ se Cronos yɔ ɖi-loozo. Ŋgʊ polubina ɛgɔlɩmɩyɛ ndɩ payaɣ se Æétès yɔ ɖɩ-ñɩɣyʊʊ kɩhayɩnaʊ. Ŋgʊ ɖɔɖɔ polubina ɛgɔlɩmɩyɛ nɖɩ payaɣ se Prométhée yɔ ɖɩ-kpasɩ.

Diamond blade very macro